Χοιρινή τηγανιά με κολοκύθα
Ο συνδυασμός κολοκύθας και χοιρινού δημιουργούν ένα νόστιμο, εύκολο και τρομερά γευστικό πιάτο!
1 κιλό χοιρινό, κατά προτίμηση από σπάλα, κομμένο σε κύβους των 3 εκ. περίπου, 4 φλιτζ. τσαγιού κυβάκια από ψίχα κολοκύθας (θα χρειαστούμε ένα κομμάτι κολοκύθας, ακαθάριστο, συνολικού βάρους περίπου 700 γρ., που θα καθαρίσουμε από τη φλούδα και τα σπόρια, 1 ζουμερό πορτοκάλι, καθαρισμένο, χωρισμένο στα φετάκια του, κομμένα στη μέση, 30 ml ελαιόλαδο, 100 ml λευκό ξηρό κρασί, 50 ml ελαιόλαδο, 2 κουτ. σούπας χυμός πορτοκαλιού, 2 κουτ. σούπας σάλτσα σόγιας, κατά προτίμηση βιολογική, 1 κουτ. γλυκού ξίδι από λευκό κρασί, 1 κουτ. γλυκού τριμμένο φρέσκο τζίντζερ (ή 1/2 κουτ. γλυκού τζίντζερ ξερό, σε σκόνη), το πράσινο μέρος από 1 φρέσκο κρεμμυδάκι, ψιλοκομμένο, φρεσκοτριμμένο πιπέρι
Για να φτιάξουμε χοιρινή τηγανιά με κολοκύθα, σε ένα μεγάλο μπολ ρίχνουμε όλα τα υλικά της μαρινάδας (ελαιόλαδο, χυμό πορτοκαλιού, σάλτσα σόγιας, ξίδι, τζίντζερ, φρέσκο κρεμμυδάκι και πιπέρι) και ανακατεύουμε καλά με το σύρμα. Προσθέτουμε τους κύβους κολοκύθας και τα κομμάτια του πορτοκαλιού και ανακατεύουμε. Σκεπάζουμε το μπολ με διάφανη μεμβράνη και το βάζουμε στο ψυγείο για 20 λεπτά.Σε μια φαρδιά και ρηχή κατσαρόλα βάζουμε τους κύβους του χοιρινού και προσθέτουμε 400 ml χλιαρό νερό. Σκεπάζουμε το σκεύος και σιγοβράζουμε το κρέας στο νερό για 25 - 30 λεπτά περίπου, μέχρι να το πιει όλο.Ξεσκεπάζουμε το σκεύος, δυναμώνουμε τη φωτιά και προσθέτουμε το ελαιόλαδο. Σοτάρουμε το χοιρινό για 3 - 4 λεπτά, ανακατεύοντας τακτικά με μια ξύλινη κουτάλα, μέχρι να ροδίσει απαλά από όλες τις μεριές.Σβήνουμε με το κρασί και μαγειρεύουμε για 2 λεπτά, μέχρι να εξατμιστεί το αλκοόλ.Προσθέτουμε τους μαριναρισμένους κύβους κολοκύθας και το πορτοκάλι, μαζί με το μείγμα της μαρινάδας, και ανακατεύουμε. Οταν το μείγμα αρχίσει να κοχλάζει έντονα, χαμηλώνουμε τη φωτιά, σκεπάζουμε το σκεύος και σιγομαγειρεύουμε για άλλα 15 λεπτά, μέχρι να μαλακώσει το κρέας και η κολοκύθα.Σερβίρουμε αμέσως και συνοδεύουμε τη χοιρινή τηγανιά με κολοκύθαμε απλό πιλάφι ή με πουρέ πατάτας.
Κολοκύθα,Κρασί,Χοιρινό